Ula cecak utawa kerep uga disebut minangka ula omah ya iku sajinis ula cilik saka suku Colubridae. Dijenengeni mengkono amerga ula iki kerep ditemoni ing sajroné omah, ing sekitar pawon utawa lemari, langgo mburu cecek kang dadi kesenengané. Jeneng ilmiahé ya iku Lycodon capucinus lan sajroné basa Inggris dikenal minangka common wolf-snake, ngrujuk ing untu kang dawa mèh padha siung asu ing bagiyan ngarep cangkemé (basa Gerika: lycos, asu; don, untu).